સૂર-સંવાદમાં આપનું હાર્દિક સ્વાગત ! સૂરસંવાદ એટલે ગુજરાતની ધરતીનો બુલંદ સાદ! સિડનીની એકમાત્ર ગુજરાતી સામુદાયિક રેડિયો સેવાનો પ્રારંભ ૧૯મી ઓગસ્ટ ૨૦૦૭થી થયો. સિડનીમાં ખૂબ ઝડપથી વિસ્તરી રહેલા ગુજરાતી સમુદાયને તેમના અનુકૂળ સમયે, રવિવારે સાંઝે ૫ થી ૬ વાગ્યા સુધી સત્વશીલ મનોરંજન અને માહિતી આપવાનો રેડિયોનો હેતુ છે. સૂર-સંવાદમાં તમે લોકહૃદયે સચવાયેલા ગુજરાતી ગીતોથી માંડી ગુજરાતની નવી પ્રતિભાઓનાં સૂરીલાં સર્જનો, નામાંકિત વિશ્વગુર્જરો સાથેના વાર્તાલાપો, સમાચાર, સ્થાનિક ગતિવિધિઓ વિષે માહિતી, બાળકો, યુવાનો, તેમ જ વડીલો માટેના વિશેષ કાર્યક્રમો સાંભળી શકો છો. સૂર-સંવાદ રેડિયો સ્થાનિક ગુજરાતીઓનો અવાજ વિશ્વના ખૂણે-ખૂણે પહોંચાડતું એક માધ્યમ છે. તો આવો, ગુજરાતી સૂર-શબ્દની આ સફરમાં આપને સૂરીલું ઇજન છે…